《百字令 闻蝉》
清代·邹溶

关心恁处，奈恼人、依旧夕阳一片。不是诉愁偏响急，高唱入云片远。

岸柳枝头，官槐叶底，已觉金凤换。怜他薄鬓，玉台空冷钗燕。

谁念独客单衣，向江南渭北，惯听凄婉。况值潘郎秋易老，休忆旧家庭院。

不受风尘，恰宜疏放，何事常拘管。草虫唧唧，浅深月下相伴。

作者简介：邹溶（1643-1707），字可远，号二辞，江苏无锡人，监生。山水学吴镇。著有《香眉亭诗词稿》、《思梦录》等。